**Kaišiadorys** (leeduⓘ) (poola keeles *Koszedary*, vene keeles vanasti *Кошедары*) on linn Leedus Kaunase maakonnas, Kaišiadoryse rajooni keskus. Asub Vilniuse–Kaunase maantee ääres merepinnast 73 meetri kõrgusel. 

Linn on oluline raudteesõlm: Vilniusest lähtuv raudtee lahkneb seal Kaunase–Kaliningradi ning Šiauliai–Klaipėda ja Riia suunal.
Kaišiadoryses asub 1932. aastal valminud Kristuse Ilmumise katedraal. Linn on tuntud ka seal asuva linnufarmi poolest. Linnas asub ka Leedu Veterinaariainstituut. 1998 asutati linnamuuseum.

Ajalugu
-------

Asulat on esmamainitud 1590. aastal. Linn on saanud nime seal 16. sajandil elanud tatarlasest aadliku Chaišadari järgi. See nimi omakorda on araabia päritolu, tulenedes kahest sõnast – *Hadži* (*Chadži*) ehk Mekasse palverännaku sooritanud isik + *Haidar* ehk lõvi.

Aastal 1871 hakkas Kaišiadoryst läbima Liibavi–Romno raudtee, Kaišiadoryse mõisa põllule rajati raudteejaam, mis kandis algselt lähedal asuva Jatkonysi küla järgi nime Jatkonysi raudteejaam. Hiljem valmis veel Kaunase suunas viiv raudtee ja asulast sai raudteesõlm. Aastal 1906 ehitati tekkinud asulasse kirik, Kaišiadorysest sai kohaliku kihelkonna keskus. Tol ajal oli asula leedukeelne nimekuju **Kašedarai**.

Esimest korda sai linn haldusüksuse keskuseks 1915. aastal, kui ta oli Saksamaa poolt okupeeritud. 1920–1939 oli ta Trakai maakonna keskus (Trakai ise kuulus Poolale). Ühtlasi oli ta Leedu aladele jäävate Vilniuse piiskopkonna alade keskuseks, hiljem kujunes neist aladest Kaišiadoryse piiskopkond. Aastal 1923 rajati alevisse kliivabrik, aastal 1933 meierei. Umbkaudu sel ajal liideti aleviga ka Jatkonysi ehk Juodkonysi küla. Aastal 1926 oli alevi leedukeelne nimekuju **Kaišedorys**.

Aastal 1941 hukkasid Saksa okupatsiooniväed alevis elanud juudid. Kaišiadorys sai linnaõigused 1946. aastal.

Elanikkond
----------

|  |  |
| --- | --- |
| * 833 (1897)
* 1929 (1923)
* 3011 (1959)
* 3902 (1967)
* 4618 (1970)
* 5900 (1974)
* 8100 (1976)
 | * 9022 (1979)
* 10964 (1989)
* 10002 (2001)
* 9750 (2006)
* 8664 (2011)
* 8369 (2013)
* 7850 (2017)
 |

2011. aasta rahvaloenduse andmetel oli Kaišiadoryse elanikest leedulasi 96,18%, venelasi 1,86%, poolakaid 0,72% ja valgevenelasi 0,23%.

Sõpruslinnad
------------


|  |  |
| --- | --- |
| * Poola Będzin, Poola
* Valgevene Iŭje, Valgevene
 | * Saksamaa Twistringen, Saksamaa
* Eesti Jõgeva, Eesti
 |

* Brazauskase majamuuseumBrazauskase majamuuseum
* GümnaasiumGümnaasium
* TänavavaadeTänavavaade
* TuletõrjedepooTuletõrjedepoo

Tuntud elanikke
---------------

* Teofilius Matulionis – Leedu piiskop
* Anatoli Rutkovski – Nõukogude sõjaväelane
* Vincentas Sladkevičius – Leedu kardinal
* Algirdas Brazauskas – Leedu poliitik
* Svitlana Abrosimova – Ukraina ajaloolane
* Ramūnas Šiškauskas – Leedu korvpallur
* Karolis Babkauskas – Leedu korvpallur
* Kazimieras Vasiliauskas – Leedu rallisõitja

Viited
------

1. ↑  Resident population by city / town at the beginning of the year, vaadatud 12.02.2023.
2. ↑   Laimutis Bilkus. Dėl miesto vardo Kaišiadorys kilmės. Acta Linguistica Lithuanica, Kd. XLVII. Vilnius, 2002.
3. ↑
4. ↑  Holocaust Atlas of Lithuania
5. ↑  The murder of the Jews of Kaišiadorys at the Holocaust - Yad Vashem website. (Inglise)
6. ↑  "Arhiivikoopia". Originaali arhiivikoopia seisuga 1. august 2015. Vaadatud 15. veebruaril 2018.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

* Kaišiadorys Poola geograafilises sõnastikus
* Linn portaalis vietoves.Lt

|  |  |
| --- | --- |
|  | Pildid, videod ja helifailid Commonsis: **Kaišiadorys** |

  


| * v
* r
Kaišiadoryse rajooni haldusjaotus |
| --- |
| 
Kaišiadoryse linn **·**  Kaišiadoryse maavald **·**  Kruonise vald **·**  Nemaitonysi vald **·**  Palomenė vald **·**  Paparčiai vald **·**  Pravieniškėse vald **·**  Rumšiškėse vald **·**  Žasliai vald **·**  Žiežmariai linn **·**  Žiežmariai maavald |